
	«Ο Κύκλος» του Φοίβου Σταυρίδη

στο Σπίτι της Κύπρου

Την Τρίτη 24 Οκτωβρίου 2017 και ώρα 20:00 το Σπίτι της Κύπρου και το Ίδρυμα Φοίβου Σταυρίδη-Αρχεία Λάρνακας θα παρουσιάσουν, στο Σπίτι της Κύπρου, Ξενοφώντος 2Α Σύνταγμα, το βιβλίο «Ο Κύκλος» του Φοίβου Σταυρίδη, Έκδοση Ιδρύματος Φοίβου Σταυρίδη.
Χαιρετισμό θα απευθύνουν ο Διευθυντής του Ιδρύματος Φοίβου Σταυρίδη-Αρχεία Λάρνακας κ. Ιωσήφ Χατζηκυριάκος και ο Ομότιμος Καθηγητής Ιονίου Πανεπιστημίου κ. Θεοδόσης Πυλαρινός.
Για το βιβλίο θα μιλήσουν οι Δ.φ. κριτικοί λογοτεχνίας κ. Αγάθη Γεωργιάδου και κ. Ανθούλα Δανιήλ.
Το βιβλίο είναι αποτέλεσμα ερευνητικού προγράμματος που διεκπεραίωσαν οι Θεοδόσης Πυλαρινός, Νίκος Νικολάου Χατζημιχαήλ και Απόστολος Κουρουπάκης. Ο τόμος παρουσιάζει την ιστορία και τη σημασία του περιοδικού «ΚΥΚΛΟΣ» το οποίο εκδιδόταν στη Λάρνακα τη δεκαετία του 1980 από ομάδα λογίων που περιστοίχιζε τον Φοίβο Σταυρίδη και περιλάμβανε θέματα που αφορούσαν την τέχνη, τα γράμματα και την ιστορία.

